钦定古今图书集成/理学汇编/文学典/第004卷 > 陈善扪虱新话 > 《文字意同语有工拙》
## 钦定古今图书集成/理学汇编/文学典/第004卷 > 陈善扪虱新话 > 《文字意同语有工拙》

文字意同，而立语自有工拙。沈存中记穆修、张景二
人同造朝，方论文次，适有奔马践死一犬，遂相与各
记其事，以较工拙。穆修曰：“马逸，有黄犬遇蹄而毙。”张
景曰：“有犬死奔马之下。”今较此二语，张当为优。然存
中但云“适有奔马践死一犬”，则又浑成矣。予观《鸠摩
罗什》及竺法护所译《经》，护曰：“大众围团坐。”目看世
尊。罗什即云：“瞻仰尊颜，目不暂舍。不惟语工，亦自省
力。”即此可以见才之长短。〈音弩。〉